section_heading: Radnja serije
paragraph_text: mini|200 px|pravedna uporaba|Poražavajuće statistike u ratu protiv Grinjaca. Priča same serije odvija se u našoj budućnosti. U godinama koje prethode 2063., čovječanstvo je započelo s kolonizacijom drugih planeta. Iznenada, prije nepoznata i tajanstvena izvanzemaljska vrsta, koje su ljudi prozvali Grinjci (aluzija na insekte), napada i potpuno uništava prvu izvanzemaljsku ljudsku koloniju kao i brod za kolonizaciju. Veći dio zemaljske vojske koji je bio poslan da se sukobi s Grinjcima bio je ili uništen ili nadigran uz velike gubitke. U očaju, neiskusne i ne dovoljno istrenirane početnike, kao što su bili marinci iz 58. eskadrile za svemirske letove (nadimak Džokeri), doslovno su bacili na Grinjce. Serija se odvija oko Džokera, prateči ih kako napreduju od neiskušanih kadeta sve do pilota veterana i regularnih marinaca. U ovom vremenu Zemlja je ujedinjena i iako sva vlast potpada pod nadzor preustrojenih Ujedinjenih Naroda, UN nema svoje vojne postrojbe zato oružane organizacije kao što su Ratna mornarica Sjedinjenih Američkih država i Britanska kraljevska ratna mornarica djeluju samostalno na međuzvjezdanim svemirskim brodovima. Okruženje Svemirskih marinaca obuhvaća podklasu genetski stvorenih i umjetno inkubiranih ljudi koji se rađaju tek kad im tijela dosegnu dob od 18 godina. Oni su poznati pod zajedničkim nazivom InVitro ali ih ljudi rođeni na normalni način ponekad pogrdno nazivaju "tankovi" ili "pupko-vrati" (kod InVitra pupčana vrpca nije prispojena na središnji dio tijela već na stražnji dio vrata, zato se kod njih pupak nalazi na vratu). InVitro ljudi bili su stvoreni kako bi zamijenili u svim najnapornijim i najneugodnijim poslovima androide, poznate još i kao Siliciti, a koje su ljudi prethodno iskorištavali. Zbog svoje velike memorije i praktičnosti posprdno su ih nazivali i "hodajučim osobnim računalima". Siliciti fizički potpuno izgledaju kao i ljudi. Oni su se pobunili, stvorili svoje vlastito društvo te započeli gerilski rat protiv ljudskog društva. U osnovi Siliciti su bili namijenjeni tome da samo služe i nikako ne dovode u pitanje naredbe, ali nezadovoljni inženjer koji je radio na njihovoj memorijskoj mreži unio je računalni viruskoji je dao Silicitima mogućnost da iskušaju priliku. U samoj seriji rečeno je kako je upravo zahvaljujući toj novoj opciji androidima omogućeno da donesu svoje vlastite odluke, tako su bili u stanju da shvate svoj vlastiti položaj i da se bore protiv toga. Radi li se o čovjeku ili o androidu lako je prepoznatljivo zahvaljujući njihovim očima. Androidske oči imaju na sebi nišanski kurskor umjesto zjenice. Ljudi sumnjaju da su Siliciti također na neki način povezani s Grinjcima.